hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en hy hy hy hy fr hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en my en en sv fr de de fr fr fr sv en fr en ja fr de fr es nb fr de en en sv de de fr en fr it fr de en en en
Մայիսի 19, 2016Մայիսի 19, 2016 Անի Գասպարյան
1990-ականների սկզբին շատերի պես Սոֆյա Խաչատրյանի ընտանիքն էլ արտագաղթեց: Սկզբում` Ռուսաստանի հեռավոր Ուֆա քաղաք, ապա` Ղազախստան: Սոֆյան այդ ժամանակ ընդամենը 7 տարեկան էր: Հայկական կուռ համայնք չունեցող այս երկրում, որտեղ ուծացման վտանգը միշտ սպառնում է հայկական ընտանիքներին, լուրջ ջանքեր են պետք երեխաներին հայկական արմատներին, հայոց լեզվին, մշակույթին ու ավանդույթներին ամուր կառչած պահելու համար: Լավ օրից չէին հեռացել հայրենիքից, և թանկ էր այն հողը, որի պաշտպանության համար կռիվ էր տվել նաև հայրը: Դա էր պատճառը, որ վերջինս արգելում էր երեխաներին տանը ռուսերեն խոսել, չնայած երեխաները ստիպված էին ռուսական դպրոց հաճախել:
Սոֆյան այս պահին աշխատում է «One Armenia» հասարակական կազմակերպությունում որպես գրաֆիկ դիզայներ: Մեծ ոգևորությամբ պատմում է, թե ինչպես է կազմակերպությունն աշխատանքներ իրականացնում Քաշաթաղի շրջանի գյուղերից մեկում բուժհաստատություն հիմնելու ուղղությամբ: Սոֆյան նաև երիտասարդ ձեռներեց է: Ամիսներ առաջ 3 ընկերուհիներով հիմնել են «Այլ կերպ» ընկերությունը, որն արդեն թողարկել է առաջին արտադրանքը` «Այլ կերպ» սեղանի թիմային հայերեն ինտելեկտուալ խաղը: Նա հպարտությամբ է շեշտում հայերեն բառը և հատկապես կարևորում այն հանգամանքը, որ խաղը հայկական է և ստեղծվել է ոչ միայն պատանիներին ու երիտասարդներին վիրտուալ շփումից հանելու և իրական շփման դաշտ բերելու, այլև հայոց լեզուն քարոզելու ու տարածելու նպատակով: «Մեր խաղը գնալով ավելի մեծ տարածում է գտնում: Այն կարելի է խաղալ հավաքույթների ժամանակ, տանը, ակումբներում, ճամփորդելիս և այլն,- ասում է Սոֆյան ու բացատրում խաղի կանոնները:- Մասնակիցների նվազագույն թիվը պետք է լինի 4, թիմից մեկը քաշում է քարտը և իր թիմակիցներին բացատրում քարտի վրա գրված 7 բառերը՝ չօգտագործելով նույնարմատ բառեր և այդ բառի թարգմանությունն այլ լեզուներով: Անհրաժեշտ է որքան հնարավոր է շատ բառ բացատրել թիմակիցներին՝ այլ կերպ: Յուրաքանչյուր գուշակած բառը 1 միավոր է: Առաջադրանքը կատարելու համար տրվում է 1 րոպե, որը հաշվվում է խաղին կից ավազե ժամացույցի միջոցով: Խաղը բաղկացած է 301 քարտից, որոնց վրա գրված են հայերեն պարզ և բարդ գոյականներ, բայեր, ածականներ, բառակապակցություններ, հատուկ անուններ»:
Ի դեպ, նա նշում է, որ խաղը երաշխավորված է ԿԳՆ Լեզվի պետական տեսչության կողմից: «Այլ կերպ» սեղանի խաղն արտադրվել է 1000 օրինակով և կեսն արդեն վաճառվել է: Այն կարելի է ձեռք բերել գրախանութներում, սուպերմարկետներում, համացանցում: Սոֆյան խոստովանում է, որ ի սկզբանե որևէ բիզնես շահ չեն հետապնդել, գաղափարն ավելի շատ էնտուզիազմի արդյունք է: Սակայն արդեն նկատում են, որ այն կարող է նաև շահավետ բիզնես դառնալ: «Սա շատ լավ օրինակ է ցույց տալու, որ եթե նոր բան ես անում և անում ես որակով ու դրական էներգիայով, անպայման հաջողվելու է: Մենք 3 աղջիկներով ստեղծել ենք մեր բիզնեսը, զբաղվում ենք և՛ հաշվապահությամբ, և՛ մարկետինգով, և՛ վաճառքի ու մյուս բոլոր հարցերով և դեռևս ոչ մի խոչընդոտի չենք հանդիպել: Հայաստանում մի վատ բան կա. բոլորը կարծում են, որ իրենցից ոչինչ կախված չէ, և չեն ձգտում սեփական ուժերով հասնել հաջողությունների»:
Այս գեղեցիկ, եռանդուն, երիտասարդ աղջիկը, որը վաղ մանկությունից ապրել է օտարության մեջ և արդեն մի քանի տարի է` Հայաստանում է, հայտարարում է, որ ինքը հայրենադարձվել է: Սոֆյան արդեն չի էլ պատկերացնում իր կյանքը Հայաստանից դուրս, որքան էլ որ օտարության մեջ պայմաններն ավելի լավը լինեն: Իսկ ի՞նչն է ամենից շատ կապում նրան Հայաստանի հետ, բացի այն, որ սա իր հայրենիքն է. «Մեզ մոտ մարդիկ շատ բարեհամբույր են, դա կարող է գնահատել այն մարդը, որն ապրել է օտարության մեջ: Կլիման շատ լավն է, մենք ունենք 4 եղանակ և չորսն էլ վայելում ենք: Եվ ամենակարևորը` սա քոնն է, որովհետև ինչ էլ լինի, օտար երկրում` դու քեզ միշտ էլ օտար ես զգում, դու չես ցավում այդ երկրի համար, որովհետև դա քոնը չէ: Իսկ Հայաստանում, երբ մի վատ բան ես տեսնում, ուզում ես փոխել, լավացնել, որովհետև դա քոնն է, դու ցավ ես ապրում, չես կարող անտարբեր լինել»:
Նա հավատում է, որ եթե յուրաքանչյուր հայ Հայաստանում իրեն տեր զգա ու հավատա, որ հենց իրենից է կախված, ապա շատ բան կարող է փոխվել դեպի լավը: Նաև հավատում է, որ մի օր բոլոր դժգոհողները փոփոխությունը սկսելու են հենց իրենցից:
​«Նաիրիան». ինչպես ստեղծվեց հայկական ամենաբնական ու ամենաբուրավետ բրենդը
​«Երևանն ամենալավ տեղն է աշխարհում». Կանադայից հայրենադարձվածի խոստովանությունը
Մայիսի 09, 2019 Անի Գասպարյան 0
​«Դու լեռներում չես, լեռներն են քո մեջ»․ վերադարձ Գերմանիայից
«Հայաստանի գյուղերը մի ուրիշ ձևով եմ սիրում։ Երբ մտնում ես գյուղ, քեզ տնից էլ լավ ես...
Ապրիլի 09, 2019 Անի Գասպարյան 0
​«Հենց Հայաստա՛նն է ապրելու տեղ»․ Լիդան կոտրում է կարծրատիպերը
Լիդան մի քանի ամսական էր, երբ ընտանիքը 90-ականներին տեղափոխվեց Ռուսաստան։ Ամեն ինչ կարծես լավ էր, ինքն...
Մարտի 09, 2019 Անի Գասպարյան 0
Հակոբ Նազարյան․ վերադարձ Հայաստան՝ շինարարության նորագույն տեխնոլոգիաներով
Հակոբ Նազարյանն առաջիններից էր, որ արձագանքեց Հայաստանում թավշյա հեղափոխության կոչին ու ընտանիքով վերադարձավ հայրենիք՝ իր հետ...
Ես Հայաստանի Հանրապետության քաղաքացի եմ, ՀԱՅ, որ ուզում է իր հայրենիքում ավելի արժանապատիվ ապրել: Ես սովորական ՄԱՐԴ եմ, որ ուզում է աշխարհն ավելի լուսավոր տեսնել: Ես պարզապես ԿԻՆ եմ, որ ուզում է ավելի լիարժեք ու կայացած լինել: Բայց ես գիտեմ, որ այդ ամենի համար ԵՍ եմ պատասխանատու: Փոխիր ինքդ քեզ, ու աշխարհն անպայման կբարեփոխվի…
Հուլիսի 28, 2016:Գյոյ-ջամին կառուցել է Իրևանի կիսանկախ ԱԴՐԲԵՋԱՆՑԻ սարդար Հուսեյն-Ալի խանը գողմից 1766 թ:
Հունվարի 31, 2014:Շատ ափսոսում եմ որ նման վառ անհատականություն հեռացավ մեզանից: Անդառնալի կորուստ: Չգիտեմ ինչպես արտահայտվեմ, ես իրեն շատ եի սիրում,…
Հունվարի 20, 2014:Ձեր գրառումը տեղ գտավ www.BlogNews.am կայքում: Շնորհակալություն:
Հունվարի 12, 2014:Ինչպես և շաաատ այլ բաներ են կիսատ մնում, Անի ջան:
Հուլիսի 11, 2013:_իրականությունը համապատասխանում է հարյուր տոկոսանոց,Անիի հետբազմաթիվ անգամ փորձել է երկխոսություն կազմակերպել Տեր Շահեի հետ սակայն ինքը դեռ բացասական…
«Նորմալ երկրում երեկվա դեպքերին կհետևեին հրաժարականներ»․ Լարիսա Ալավերդյան
​«Դու լեռներում չես, լեռներն են քո մեջ»․ վերադարձ Գերմանիայից
​«Հենց Հայաստա՛նն է ապրելու տեղ»․ Լիդան կոտրում է կարծրատիպերը
Հակոբ Նազարյան․ վերադարձ Հայաստան՝ շինարարության նորագույն տեխնոլոգիաներով
​Երջանկությունը Դեբետ գյուղում էր. վերադարձ Ֆրանկֆուրտից Լոռի
Repat Armenia Զվարթնոց օդանավակայան Կլոր շենք Հայրենադարձություն